[{"text_idx": "#000005", "text": "Mae gollwng sbwriel, tipio sbwriel a ffaelu i bigo i fyny ar o\u0302l eich ci yn droseddau y gellir eu cosbi. Gall gorfodaeth chwarae rhan hanfodol wrth gadw ein cymunedau\u2019n la\u0302n ac annog ymddygiad cyfrifol."}, {"text_idx": "#000006", "text": "Mae yna lawer o ddeddfwriaeth a mecanweithiau ar gael i helpu awdurdodau lleol i daclo\u2019r troseddau amgylcheddol hyn, gan gynnwys Hysbysiadau Cosb Benodedig. Mae\u2019r rhain yn rhoi cyfle i rywun sydd wedi cyflawni trosedd, osgoi erlyniad gan y llys, trwy dalu swm o arian. Dros yr ychydig flynyddoedd diwethaf, wrth i fwy o awdurdodau lleol droi at gwmni\u0308au preifat i helpu gyda gorfodaeth, mae nifer yr Hysbysiadau Cosb Benodedig a gyflwynwyd yng Nghymru wedi gweld cynnydd mawr."}, {"text_idx": "#000007", "text": "Fodd bynnag, mae gorfodaeth ar ei ben ei hun yn aneffeithiol. Dylai \u2018gorfodaeth graff\u2019 dargedu materion parhaus a meysydd sy\u2019n peri problemau dros amser drwy nodi a defnyddio\u2019r data sydd ar gael. Mae\u2019n bwysig bod gorfodaeth yn rhan o gynllun ehangach sy\u2019n canolbwyntio ar atal problemau, newid ymddygiad ac addysgu. Ardal la\u0302n yw un sy\u2019n rhydd rhag sbwriel, tipio anghyfreithlon a baw cw\u0302n yn y lle cyntaf. Mae Cadwch Gymru\u2019n Daclus yn annog unrhyw gyllid a gynhyrchir gan arferion gorfodi i gael ei fuddsoddi yn o\u0302l yn y gymuned."}]